Vergemål for voksne kan innebære hel, delvis, eller ingen fratakelse av den rettslige handleevnen, tidligere kalt umyndiggjørelse. Handleevnen kan fratas på det økonomiske området, det personlige området, begge deler, eller ingen av delene. Rettslig handleevne, er den vergetrengendes rett til å motstå eller gjøre om de valg vergen tar på hans vegne. Fratakelse av den rettslige handleevnen skal avgjøres av domstolene, men fylkesmannen kan treffe midlertidig vedtak hvis spørsmålet haster. Det tidligere skillet mellom hjelpeverge og verge, gikk ved fratakelse av den rettslige handleevnen.